এবার সাড়ে তিনশো ছাত্র-ছাত্রীর ভিসা বাতিল করতে চলেছে আমেরিকা

ওয়েবডেস্ক: ডোনাল্ড ট্রাম্প (Donald Trump) দ্বিতীয়বার ক্ষমতায় এসেই নথিহীন অভিবাসীদের প্রত্যর্পণ করেছেন। এর মধ্যে কয়েক শো ভারতীয়কেও (Indians) ফেরত পাঠানো হয়। এবার তিনশো বিদেশি ছাত্র ছাত্রীর (Student) ভিসা বাতিল করতে চলেছে আমেরিকা। তাঁদেরকে দেশে ফেরত পাঠানো হতে পারে। আমেরিকাজুড়ে বিশ্ববিদ্যালয়, কলেজ থেকে পড়ুয়াদের এই ভিসা বাতিল করা হয়েছে। আমেরিকার বিদেশ সচিব মার্কো রুবিও বলেন, তাঁর নির্দেশে ৩০০-র বেশি ভিসা বাতিল করা হয়েছে। তার মধ্যে বেশিরভাগই স্টুডেন্ট ভিসা।

ভিসা না থাকলে আন্তর্জাতিক ছাত্র ছাত্রীরা আইনি রক্ষাকবচ হারাবে। তাঁরা আটক হতে পারেন। সেই ভয়ে অনেকেই দেশ ছাড়েন। তুর্কির নাগরিক ও মিনেসোটা বিশ্ববিদ্যালয়ের পড়ুয়া ডগুকান গুনাইদিনকে এই কারণে মার্চে আটক করা হয়। তবে এই ছাত্র ছাত্রীদের মধ্য়ে কতজন ভারতীয় রয়েছেন তা বুধবার পর্যন্ত জানা যায়নি। একই ভাবে ভিসা বাতিলের কারণও স্পষ্ট নয়। নানা অজুহাতে এই ভিসা বাতিল করা হচ্ছে। তার মধ্যে রাজনৈতিক মিছিলে অংশ নেওয়া সহ নানা কারণ দেখানো হয়েছে। বেআইনি অভিবাসীদের শুল্ক বোমা। ট্রাম্পের আমলে এবার কোপ নামল আন্তর্জাতিক পড়ুয়াদের উপরেও।